— І гэта з’яўляецца істотным тэматычным абсягам “Кніжнага свету. Книжного мира”. Мастацтва кнігі — тая дзялянка, важны складнік у рабоце кніжнай галіны і з пункту гледжання дзяржаўнай увагі. На гэтую тэму праводзілася адна з калегій Міністэрства інфармацыі Рэспублікі Беларусь. Вялікую вагу займеў Нацыянальны конкурс “Мастацтва кнігі”, які ладзіць міністэрства, падсумоўваючы плён дзейнасці выдаўцоў, мастакоў, дызайнераў, паліграфістаў за год. У газеце рэгулярна выступаюць мастакі кнігі, мастацтвазнаўцы, якія займаюцца вывучэннем кніжнай графікі, рэцэнзіруюцца выданні з пункту гледжання афармлення. Вядзецца размова пра паліграфічныя магчымасці на прадпрыемствах краіны.